Dacă ne aducem aminte de perioada de dinainte de Demcebrie 1989, când cenzura era în floare, recentul incident nu ar trebui să ne surprindă, mai ales că vorbim de o țară comunistă. Dar, în acest caz, motivul pentru care o emisiune TV a fost cenzurată este unul surprinzător. Citește mai departe și află cum a apărut prezentatorul în fața telespectatorilor.
Mass-media din Coreea de Nord, cunoscută oficial sub numele de Republica Populară Democrată Coreeană, este una dintre cele mai strict controlate din lume și se află sub conducerea Partidului Muncitorilor Coreeni, conduși de Kim Jong Un, liderul comunist controversat al momentului.
Regimul a bombardat populația cu reportaje măgulitoare despre Kim Jong-un și agenda sa zilnică, reportajele de radio și de televiziune fiind deseori axate pe vizitele lui Kim la siturile industriale, agricole sau militare, unde acesta era adesea fotografiat și filmat oferind sfaturi muncitorilor sau militarilor locali.
Dificultățile economice sau foametea din Coreea de Nord nu sunt raportate publicului intern. În schimb, este informat despre progresele tehnologice ca urmare a gândirii revoluționare a liderului.
Internetul nu este încă disponibil cu ușurință în RPDC, dar telefoanele mobile au apărut pe străzile capitalei după ce interdicția a fost ridicată în 2008. Așa se face că, recent, s-a aflat și motivul pentru care o emisiune TV a fost cenzurată.
Incidentul este o perspectivă ciudată asupra paradoxurilor Coreei de Nord, o tară în care oamenii nu au voie să râdă, și care se presupune că respinge capitalismul occidental, îmbrățișând în același timp unele părți ale acestuia.
Recent, televiziunea centrală din Coreea de Nord a difuzat emisiunea "Secretele grădinii" din 2010 a unui prezentator britanic, dar i-a ascuns pantalonii.
Se pare că blugii prezentatorului au fost în contradicție cu legile care interzic produsele americane de acest tip, pe care regimul de la Pyongyang le consideră un simbol al imperialismului.
După eveniment, Titchmarsh a părut surprins atunci când a fost întrebat de BBC despre cele întâmplate și s-a întrebat dacă nu cumva acest lucru ar putea în sfârșit să îi dea bătaie de cap reputației sale.
"Nu m-am văzut niciodată ca un imperialist subversiv periculos.
În general, sunt considerat mai degrabă confortabil și destul de inofensiv.
De fapt, mi-a dat un pic de credibilitate pe stradă, nu-i așa?", a spus prezentatorul.
Coreea de Nord difuzează emisiunea lui Titchmarsh de mai mulți ani, de cele mai multe ori fără a fi nevoie să intervină în legătură cu ținutele sale. În aceași ordine de idei, NK News a relatat că atunci când "Secretele grădinii" este difuzat în Coreea de Nord, acesta este dublat, iar pe fundal este difuzată muzică coreeană.